তিনি এখন ভারতের টেস্ট দলের অধিনায়ক। কিন্তু আর পাঁচজন ভারতীয় তরুণের মতো বিরাট কোহলিও সচিন, দ্রাবিড়, সৌরভদের দেখে বড় হয়েছেন। বিখ্যাত এই ভারতীয় ক্রিকেটাররাই ছিলেন ছিলেন তাঁর আদর্শ। পুরনো স্মৃতি হাতড়ে তাই রাহল দ্রাবিড়ের সঙ্গে তাঁর কিশোর বয়সের দশ বছর পুরনো একটি ছবি টুইটারে পোস্ট করেছিলেন বিরাট।

বিরাটের টুইটার পোস্ট।
তখন রাহুল দ্রাবিড় একজন তারকা, আর স্বপ্নের নায়কের পাশে দাড়াঁতে পারাটাই সেই সময়ে বিরাটের কাছে বিরাট প্রাপ্তি। একই সঙ্গে আরও একটি ছবি পোস্ট করেন বিরাট। সেই ছবিতে টিভি বিশেষজ্ঞ হিসেবে বিরাটের সাক্ষাৎকার নিচ্ছেন রাহুল দ্রাবিড়। নিজের পোস্টের সঙ্গে বিরাট লিখেছেন, ‘আজ যে জায়গায় পৌঁছেছি, এই ছবিগুলো দেখলে তার জন্য নিজেকে ধন্য মনে হয়। একদিন এই মহান ক্রিকেটারের চোখে চোখ রাখার চেষ্টা করেছিলাম, আর কয়েক বছর পরে ভারতের হয়ে টেস্ট খেলার সময়ে সেই ব্যক্তিই আমার সাক্ষাৎকার নিচ্ছেন। আমার মনে হয়, এভাবেই স্বপ্ন সত্যি হয়।’
বিরাট এই ছবি পোস্ট করার কিছুক্ষণের মধ্যেই সোশ্যাল মিডিয়ায় তার পাল্টা জবাব দেন রাহুল দ্রাবিড়। মজা করে তিনি বিরাটকে পাল্টা প্রশ্ন ছুঁড়ে দিয়ে বলেন, ‘‘তখন তুমি আমার চোখে চোখ রাখার চেষ্টা করছিলে, নাকি মনে মনে ভাবছিলে, ‘তুমি যা যা করেছো, একদিন আমি সেই সব কীর্তিকেও ছাপিয়ে যাব!’ তুমি অসাধারণ বিরাট কোহলি, এগিয়ে যাও!’’

বিরাটের প্রশংসা করে রাহুলের জবাব।
ভদ্রতার জন্য বরাবরই ভারতীয় ক্রিকেটমহলে সুখ্যাতি রয়েছে রাহুলে। বিরাটের পোস্টে রাহুলের জবাব প্রমাণ করল, ভারতীয় ক্রিকেটের ব্যাটন সঠিক হাতেই গিয়েছে।
আরও পড়ুন
দুর্দান্ত ফিটনেস ধরে রাখতে কীভাবে জিম করেন বিরাট? দেখুন ভিডিও
কোহলি না ধোনি? ২০১৯ বিশ্বকাপে কার হাতে নেতৃত্বের ব্যাটন?
বিরাটের তারকারা